మద్రాసు క్రైస్తవ కళాశాల

మద్రాసు క్రైస్తవ కళాశాల (ఎం. సి. సి.) 1837లో చెన్నైలో ప్రారంభమైన ఆర్ట్స్ అండ్ సైన్స్ కళాశాల. ఇది ఆసియాలోని అత్యంత పురాతన కళాశాలలలో ఒకటి. ఈ కళాశాల మద్రాసు విశ్వవిద్యాలయానికి అనుబంధంగా ఉంది. కానీ ఇది చెన్నైలోని తాంబరంలో ఉన్న ప్రధాన ప్రాంగణం నుండి స్వయంప్రతిపత్తి కలిగిన సంస్థగా పనిచేస్తుంది.
ఇది మొదట అండర్సన్ చర్చి ఉన్న ప్రదేశంలో బాలుర పాఠశాలగాప్రారంభించబడింది.
చర్చ్ ఆఫ్ స్కాట్లాండుకు చెందిన రెవరెండ్ జార్జ్ జేమ్స్ లారీ, రెవరెండ్ మాథ్యూ బౌవీలు మద్రాసు ఎగ్మోర్‌లోని రాండల్స్ రోడ్డులో బాలుర కోసం 1835లో సెయింట్ ఆండ్రూస్ స్కూలు పేరుతో ఒక చిన్న పాఠశాలను ప్రారంభించారు. వారి అభ్యర్థన మేరకు, చర్చి ఆఫ్ స్కాట్లాండ్ దానిని నడపడానికి ఒక మిషనరీని భారతదేశానికి పంపింది. మిషనరీ రెవరెండ్ జాన్ ఆండర్సన్, మద్రాసు జార్జిటౌన్‌లోని ఆర్మేనియన్ వీధికి తూర్పున ఉన్న ఒక అద్దె ఇంట్లో తరగతులు ప్రారంభించింది. క్రమేపి ఇది డాక్టర్ విలియం మిల్లర్ నాయకత్వంలో పాఠశాల నుండి 275 ఎకరాల (1,11 చ.కిమీ) విస్తీర్ణంలో వృక్షాలతో నిండిన క్యాంపస్ కలిగిన కళాశాలగా అభివృద్ధి చెందింది, ఆయన హాస్టళ్లు, అనేక విద్యా సాంస్కృతిక సంస్థలను నెలకొల్పాడు. ఇవి ఎంసిసిని దక్షిణ ఆసియాలోనే ఒక ప్రధానమైన విద్యా సంస్థగా తీర్చిదిద్దాయి. కళాశాల వేగంగా విస్తరించడంతో స్థలం కొరత కారణంగా ప్రాంగణాన్ని మరింత విశాలమైన ప్రదేశానికి మార్చాల్సిన అవసరం ఏర్పడింది. రెవరెండ్ విలియం స్కిన్నర్ (ప్రిన్సిపాల్ 1909-1921) నాయకత్వంలో కళాశాల 1919లో తాంబరం ప్రాజెక్టును ప్రారంభించింది. రెవరెండ్ గోర్డాన్ మాథ్యూ టౌన్ ప్లానింగ్ కార్యదర్శిగా ప్రభుత్వంతో చర్చలు జరిపాడు. దానితో తాంబరం పూర్వపు సెలాయూర్ అటవీ భూమిలో 390 ఎకరాలను ఈ కళాశాలకు కేటాయించింది. ప్రొఫెసర్ ఎడ్వర్డ్ బర్న్స్ అరుదైన చెట్లను నాటి వాటిని పెంచారు. 100 సంవత్సరాల తరువాత, ఈ కళాశాల 1937లో మద్రాసు శివార్లలోని తాంబరంలోని విశాలమైన, పచ్చని ప్రాంగణానికి మారింది. 1937 జనవరి 30న మద్రాసు గవర్నర్ లార్డ్ జాన్ ఎర్స్కిన్ మొదటి క్యాంపస్ భవనాలను ప్రారంభించాడు. 1939 నుండి మహిళా విద్యార్థులను క్రమం తప్పకుండా చేర్చుకున్నారు, వారి కోసం 1950లో మద్రాసు గిండీ ఒక వసతి గృహం ఏర్పాటు చేయబడింది. ఇది కూడా మహిళల నివాస ప్రాంగణంగా మార్టిన్ హాల్ గా అభివృద్ధి చెందింది, దీనికి 1968లో ఆగ్నెస్ మార్టిన్ పేరు పెట్టారు, 2009లో మార్గరెట్ హాల్ 2016లో బర్న్స్ హాల్ అని పేరు పెట్టారు.
మూడవ ప్రపంచ మిషనరీ సమావేశానికి 1938లో ఈ కళాశాల ఆతిథ్యాన్ని ఇచ్చింది. (దీనిని మద్రాస్ కాన్ఫరెన్స్ లేదా తాంబరం 1938 అని కూడా పిలుస్తారు) ఈ సమావేశంలో ప్రపంచ చర్చిల కౌన్సిల్‌ను ఏర్పాటయ్యింది.
1978లో స్వయంప్రతిపత్తి పొందిన భారతదేశంలో తొలి కళాశాలలలో ఈ కళాశాల ఒకటి. 1981లో మొదటి బ్యాచ్ స్వయంప్రతిపత్తి పట్టభద్రులు ఉత్తీర్ణులయ్యారు. 2006వ సంవత్సరం మద్రాసు క్రిస్టియన్ కళాశాలకు స్వయంప్రతిపత్తి రజత జయంతిగా గుర్తించబడింది. 2012లో 175వ వార్షికోత్సవ వేడుకలు నిర్వహించబడ్డాయి.
కళాశాల ప్రారంభం నుండి ఇప్పటి వరకు ప్రధానోపాధ్యాయుల జాబితా,
365 ఎకరాల (1.48 కిమీ) విస్తీర్ణంలో వృక్షజాలం, జంతుజాలం, ముఖ్యంగా జింకలతో, అరుదైన చెట్లతో ఈ ప్రాంగణం ప్రసిద్ధి చెందింది. కళాశాల ప్రాంగణంలో ఒక సరస్సు కూడా ఉంది. క్యాంపస్ క్యురేటర్ ఈ సహజ వనరులను నిర్వహించి, మొక్కలు లేదా గడ్డిని అనధికారంగా కత్తిరించడం ద్వారా ఎటువంటి నష్టం జరగకుండా చూసుకుంటారు. క్యాంపస్ యొక్క మొదటి క్యురేటర్ ప్రొఫెసర్ ఎడ్వర్డ్ బర్న్స్. వృక్షశాస్త్రం, జంతుశాస్త్ర విభాగాలకు చెందిన పలువురు అధ్యాపకులు అప్పటి నుండి ప్రాంగణానికి క్యూరేటర్లుగా పనిచేశారు. ఇది ఆసియాలో రెండవ అతిపెద్ద పొద అడవి, దీనిని వృక్షశాస్త్రం జంతుశాస్త్రం వంటి విభాగాలు వారి ఆచరణాత్మక పని కోసం చురుకుగా ఉపయోగిస్తాయి.
ఇది ఎం.సి.సి. యొక్క అతిపెద్ద ఆడిటోరియం. ఈ సంస్థ వ్యవస్థాపకుడు రెవరెండ్ జాన్ ఆండర్సన్ పేరు మీద, 1938లో ఇక్కడ జరిగిన మూడవ ప్రపంచ మిషనరీ సదస్సు కోసం నిర్మించబడింది. బిషప్ స్టీఫెన్ నీల్ మాటల్లో చెప్పాలంటే, ఈ కార్యక్రమం "క్రైస్తవ చర్చి యొక్క మొత్తం చరిత్రలో అప్పటి వరకు జరిగిన అత్యంత అంతర్జాతీయ సమావేశం". 1956లో సువార్తికుడు బిల్లీ గ్రాహం క్యాంపస్ సందర్శనకు కూడా ఈ హాల్ ఆతిథ్యం ఇచ్చింది. ఈ ఆడిటోరియంలో ఆయన తన ప్రసంగాన్ని చేశారు. ఈ హాలు వివిధ రకాల కార్యక్రమాలకు ఉపయోగించబడుతుంది. దేశంలోని అత్యున్నత నాయకులు, రాజకీయ నాయకులు, వేదాంతులు, బోధకులు, విద్యావేత్తలు, వ్యాపారవేత్తలు, పౌర సేవకులు మొదలైన అనేక ప్రముఖ వ్యక్తులకు ఆతిథ్యం ఇచ్చింది.
ఈ కళాశాల ఆర్ట్స్, సైన్సెస్ కామర్స్ లో అండర్ గ్రాడ్యుయేట్, పోస్ట్ గ్రాడ్యుయేషన్, అలాగే ఆర్కియాలజీ, మ్యూజికాలజీ విభాగాలలో అండర్ గ్రాడ్్యుయేట్ ప్రోగ్రామ్లు సోషల్ వర్క్ లో పోస్ట్ గ్రాడ్యూయేట్ ప్రోగ్రాములు (MSW) వంటి 30 కి పైగా రెగ్యులర్ కోర్సులను అందిస్తుంది. కళాశాలలో అనేక విభాగాలు ఎం. ఫిల్, పి. హెచ్. డి. కోర్సులను అందిస్తున్నాయి. ఎం. సి. సి. లో 8500 మందికి పైగా విద్యార్థులతో 38 విభాగాలు ఉన్నాయి. విద్యార్థులలో సగం మంది మహిళలున్నారు. అనేక మంది అధ్యాపకులు మహిళా ఉపాధ్యాయులు. ఈ సంస్థలో సుమారు 294 మంది అధ్యాపకులు ఉన్నారు, వీరిలో సగానికి పైగా డాక్టరేట్-హోల్డర్లున్నారు.
1863లో స్థాపించబడిన విస్తృతమైన గ్రంథాలయంగా, ఇది ఇప్పుడు 1987లో అప్పటి భారత ప్రధాని రాజీవ్ గాంధీ సందర్శన సమయంలో రూపొందించిన ఒక సొగసైన భవనంలో ఉంది. ఈ లైబ్రరీలో అనేక వేల పుస్తకాలు, పత్రికలు ఉన్నాయి. ఈ పుస్తకాలు పత్రికలలో ఒక విభాగం ఇప్పుడు విద్యార్థుల ఉపయోగం కోసం డిజిటలైజ్ చేయబడుతున్నాయి. లైబ్రరీలో బ్రెయిలీలో పుస్తకాలు, స్క్రీన్ రీడర్లతో కూడిన కంప్యూటర్లు ఇంటర్నెట్ తో దృష్టి లోపం ఉన్న విద్యార్థులకు అంకితమైన సౌకర్యాలు కూడా ఉన్నాయి. అనేక మంది స్వచ్ఛంద విద్యార్థులు ఈ కార్యక్రమంలో వారికి సహాయం చేస్తారు.
ఈ కళాశాల చెట్పుట్ లోని ఎం. సి. సి. హెచ్. ఎస్. ఎస్. తో పాటు తాంబరంలోని మరో మూడు పాఠశాలలతో అనుబంధం కలిగి ఉంది.
స్వయంప్రతిపత్తి హోదాను పొందిన తరువాత, ఈ కళాశాల వినూత్న కార్యక్రమాలను నిర్వహించింది. అందులో భాగంగా నిరంతర విద్యా శాఖను 1983లో డాక్టర్ ఆర్. రాజకుమార్ డైరెక్టర్‌గా ప్రారంభించింది. ఎం. సి. సి. స్కూల్ ఆఫ్ కంటిన్యూయింగ్ ఎడ్యుకేషన్ పేరుతో వివిధ కారణాల వల్ల కళాశాలలో చేరలేకపోయిన యువతకోసం ఈ పాఠశాల అనేక జాబ్ & కెరీర్ ఓరియెంటెడ్ , స్కిల్-డెవలప్మెంట్ కోర్సులను నిర్వహిస్తున్నది.
మద్రాస్ క్రిస్టియన్ కళాశాల పూర్వ విద్యార్ధిని ఎంసిసియన్ అని పిలుస్తారు. భారత ప్రభుత్వం, వాణిజ్యం, విద్యాసంస్థలు, జర్నలిజం, క్రీడ, వినోదం, కళలతో సహా వివిధ రంగాలలో ఎం. సి. సి. యన్లు విశిష్ట పదవులను నిర్వహించారు.
.